Yorgos Lanthimos

Georgios "Yorgos" Lanthimos (en , Giorgios Lanthimos), nado en Pangrati (Atenas) o 23 de setembro de 1973, é un director de cinema e teatro, produtor e guionista grego.

 Traxectoria 
Lanthimos naceu en Atenas e foi criado principalmente pola súa nai. O seu pai, Antonis Lanthimos, era un xogador profesional de baloncesto que xogou no Pagrati B.C. e na selección grega e tamén adestrou na escola Moraitis. Tras graduarse na escola Moraitis, pasou a estudar administración de empresas e xogou un tempo no Pagrati B.C. Posteriormente deixouno para estudar dirección de cinema e televisión na Escola Stavrakos (HCTSS) de Atenas.

Durante a década de 1990 dirixiu vídeos para compañías de teatro e danza de Grecia. Dende 1995 dirixiu numerosos anuncios televisivos, videoclips, curtametraxes e obras de teatro experimental. Foi tamén membro do equipo creativo que deseñou as cerimonias de apertura e clausura dos Xogos Olímpicos de 2004 en Atenas. 

O debut de Lanthimos na longametraxe foi co filme comercial O kaluteros mou psilos onde compartía créditos con Lakis Lazopoulos e ao que seguiu o filme experimental Kinetta, estreado no Festival de Cinema de Toronto de 2005.  O seu terceiro filme, Kynodontas, gañou o premio da sección Un Certain Regard no Festival de Cannes de 2006 e foi candidato ao Óscar ao mellor filme en lingua non inglesa. O seu cuarto filme, Alpeis (2011) gañou o premio Osella ao mellor guión no Festival de Venecia.

O seu filme The Lobster foi seleccionado para competir no Festival de Cannes de 2015,  onde gañou o premio do xurado. No 75.º Festival de Venecia estreou The Favourite (2018), que gañou o premio do xurado e recibiu dez candidaturas aos Óscar na 91.ª edición dos premios, incluídos os de mellor filme e mellor director para Lanthimos.

 Filmografía 
 Ano Título Director Guionista Produtor Notas 2001 O kaluteros mou psilos    Debut na direcciónCodirector, con Lakis Lazopoulos 2005 Kinetta    Debut como director en solitario 2009 Kynodontas     2010 Attenberg    Tamén actor 2011 Alpeis     2015 The Lobster     2017 The Killing of a Sacred Deer     2018 The Favourite   

 Notas 

 Véxase tamén 
 Ligazóns externas 
 Páxina oficial
 Yorgos Lanthimos by Peter Strickland  Bomb
 Yorgos Lanthimos at the Greek Film Centre's website

Categoría:Nados en Atenas
Categoría:Nados en 1973
Categoría:Directores de cinema de Grecia
Categoría:Guionistas de Grecia
Categoría:Produtores de cinema